Այլ հարց է, որ առայժմ պարզ չէ, թե ինչ ասել է ՀՀԿ՝ թավշյա հեղափոխությունից հետո: Ըստ այդմ, երբ հայտարարվում է, որ ՀՀԿ-ն բողոքի ակցիա չի կազմակերպում, դա իհարկե չի կարող նշանակել, որ այդ ակցիաներից որոշների հետեւում չեն կարող լինել ՀՀԿ առանձին թեւեր: Միեւնույն ժամանակ, իշխող համակարգ ասվածը Հայաստանում եղել է բավական լայն հասկացություն, եւ ներկայում նոր եւ հին իշխանության սահմանը ամենեւին չի նշանակում նոր ու հին համակարգերի սահման: Այդ սահմանը ներկայում բավականաչափ լղոզված է եւ ըստ այդմ նա, ով հեղափոխությանն օգնում է, նա էլ կարող է հեղափոխությանը խանգարել: